**Kedves MHTT klubtagok, kertbarátok, kirándulni vágyó csapattársak!**

Körvonalazódott a 2017-s őszi, 3 napos program Észak Magyarországra, Buják központtal (szállás és vigadó hellyel).

 ***Időpont***: **2017. november 10-12 (péntek-vasárnap)**.

**Utazás busszal**, mert gyalog túl hosszú lenne az út és sokat kellene hegynek felfelé menni.

**Tervezett program:**

Találkozó 10-n, pénteken 06.00 és 10 között, a Stefánia Palota (Honvéd Kulturális Központ) előtt, a busznál (Stefánia út 34-36). Indulás időpontja 06.10. (A későbbi indulás kizárt, de ha mégis, akkor az azt okozók a többiek kiengesztelésére ítéltetnek.)

**1. nap:** **Fülek** (vár, múzeum, városnézés), ebéd Füleken (sztrapacskával a középpontban, ital egyénileg, egy kis vásárlási lehetőség Füleken); **Gyöngyöspata** (templom, Jesse oltár, tájház, borkóstoló – nem a templomban); **Buják** (szobafoglalás, séta, vacsora, beszélgetés, durmicsek).

**2. nap: Buják** (Művelődési Ház, egyéb néznivaló); **Hollókő** (séta, nézelődés, fényképezés – persze ez máshol is érvényes, ha nem tiltott, ahol pedig az, ott majdcsak találunk kibúvót); ebéd Bujákon; **Bátorterenye** (arborétum és más látnivalók); **Tar** (Kőrösi Csoma emlékpark); vacsora Bujákon.

**3. nap**: **Bér** (Lázár-kúria és Rádiómúzeum); ebéd Bujákon és érzékeny búcsú; **Hatvan** (Vadászati és Halászati kiállítás); indulás haza, mert néha otthon is kell lenni.

Három napra megyünk, bőröndöt és melegítőt (folyékony a jobb változat) hozzatok, öltözzetek úgy, hogy időjárásállók legyetek!!!

**Költség (mert ilyen is van): igényjogosultaknak 18 000 Ft/fő + 10 euró/fő, nem igényjogosultaknak 20 000 Ft/fő+ 10 euró/fő.** Ebben benne van az útiköltség, a közös étkezések, a szállás, a belépők és némi csekély ajándék a minket fogadóknak, valamint vigaszdíj a sofőrnek, hogy a borkóstolón csak szeszmentest nyeldekelhet.

***Most is érvényes, hogy*** pija, toronyóra láncostul, szuvenír az anyósnak, ajándék az unokának a fenti költségben **nincs benne !!!**

**Jelentkezés**: október 12-éig, nálam (turcsanyi.karoly@chello.hu, illetve 06 30 919 4927) vagy Katinál (radvanyi.csalad@gmail.com,  illetve 06 20 540 0051). Mi egymás közt a létszám alakulását megbeszéljük.  **Befizetés** egyeztetés szerint.

Kérlek tehát benneteket, hogy döntsetek, és aki határozott, írjon, vagy hívjon minket telefonon, hogy erről a szép programról nehogy lemaradjon.

Tagjaink és kiránduló társaink, mintegy 35 címzett, az értesítést titkos másolatként kapják meg.

**Üdv mindenkinek a nevünkben**(továbbítsátok a hírt az érintettek felé):

**Turcsányi Károly**  **Radványi Katalin és Imre**

mint afféle szervezők